പന്ത്രണ്ടു വര്ഷം മുന്പ് മതം മാറിയ ആറംഗ കുടുംബം തിരികെ ഹിന്ദു മതത്തിലേക്ക് ലഖ്നൗ: ഉത്തര്പ്രദേശിലെ ഷാംലി ജില്ലയില് നിന്നുള്ള നാല് കുട്ടികളുള്ള ദമ്ബതികള് 12 വര്ഷമായി മുസ്ലീങ്ങളായി ജീവിച്ചതിന് ശേഷം ഇപ്പോള് തിരികെ ഹിന്ദുമതത്തിലേക്ക് മടങ്ങി. ഒടുവില് താന് തെറ്റ് തിരുത്തിയെന്നും തന്റെ പേര് വികാസ് എന്ന് തന്നെ മാറ്റിയതായും റഷീദ് പറഞ്ഞു. റിപ്പോര്ട്ടുകള് അനുസരിച്ച്, റാഷിദ് എന്ന വികാസിന്റെ മാതാപിതാക്കള് 12 വര്ഷം മുമ്ബ് ഇസ്ലാം സ്വീകരിച്ചു. ഇപ്പോള് സഞ്ജു ആയിരുന്ന അദ്ദേഹത്തിന്റെ ഭാര്യ മഞ്ജു ബാനോ പറഞ്ഞു, അവര് മുമ്ബ് ഹിന്ദുക്കളായിരുന്നുവെന്നും എന്നാല് വിവാഹത്തിന് തൊട്ടുപിന്നാലെ അവളുടെ ഭര്തൃ കുടുംബം ഇസ്ലാം സ്വീകരിക്കുകയുമായിരുന്നു എന്നും ഇവര് പറയുന്നു. മാതാപിതാക്കള് മതം മാറിയപ്പോള് തനിക്കു അതൊന്നും മനസ്സിലാക്കാന് കഴിയാത്തത്ര ചെറുപ്പമായിരുന്നെന്ന് റാഷിദ് പറഞ്ഞു. താന് ഇനിമുതല് ഒരു മുസ്ലീമാകാനോ ഇസ്ലാം ആചരിക്കാനോ ആഗ്രഹിക്കുന്നില്ലെന്ന് വികാസ് വെളിപ്പെടുത്തി. ദമ്ബതികള് ബുധനാഴ്ച ഷാംലി തഹസില്ദാര് മുന്പാകെ സത്യവാങ്മൂലം സമര്പ്പിച്ചു. തങ്ങള് സ്വമേധയാ തങ്ങളുടെ പൂര്വ്വ മതം സ്വീകരിക്കുകയാണെന്നും ഇതില് യാതൊരു സമ്മര്ദ്ദവുമില്ലെന്നും അവര് രേഖാമൂലം സമര്പ്പിച്ച സത്യവാങ്മൂലത്തില് പറയുന്നു. അതേസമയം കഴിഞ്ഞ മാസം ഗുജറാത്തില് 21 കുടുംബങ്ങള് ഹിന്ദുമതത്തിലേക്ക് പരിവര്ത്തനം ചെയ്യപ്പെട്ടിരുന്നതായും ദേശീയ മാധ്യമം റിപ്പോര്ട്ട് ചെയ്യുന്നു.